Id-Deċiżjoni tal-Kummissjoni
tas-26 ta’ Lulju 1995
li jemenda d-Deċiżoni Nru 94/269/KE li tistabbilixxi kondizzjonijiet speċifiċi għall-importazzjoni ta’ prodotti tas-sajd u ta’ l-akwakultura mill-Kolombja
(Test b’rilevanza għaż-ŻEE)
(95/332/KE)
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 [1], li tistabbilixxi l-kondizzjonijiet tas-saħħa għall-prodotti u tat-tqegħid fuq is-suq tal-prodotti tas-sajd, kif emendata l-aħħar bl-Att ta’ Adeżjoni ta’ l-Awstrija, il-Finlandja u l-Isvezja, u b’mod partikolari l-Artikolu 11(5) tiegħu,
billi l-lista ta’ stabilimenti approvati mill-Kolombja għall-importazzjoni ta’ prodotti tas-sajd u ta’ l-akwakultura ġewwa l-Komunità ġiet stabbilita bid-Deċiżjoni 94/269/KE [2], kif emendata l-aħħar bid-Deċiżjoni tal-Kummissjoni 94/469/KE [3]; billi din il-lista tista’ tiġi emendate wara l-komunika ta’ lista ġdida mill-awtorità kompetenti fil-Kolombja;
billi l-awtorità kompetenti fil-Kolombja ikkomunikat lista ġdida li żżid żewġ stabilimenti u li temenda l-informazzjoni dwar stabiliment wieħed;
billi huwa neċessarju li l-lista ta’ stabilimenti approvati tiġi emendata kif imiss;
billi l-miżuri stabbiliti f’din id-Deċiżjoni saru skond il-proċedura stabbilita fid-Deċiżoni tal-Kummissjoni 90/13/KEE [4],
ADOTTAT DIN ID-DEĊIŻJONI:
Artikolu 1
L-Anness B tad-Deċiżjoni 94/269/KE hija mibdula bl-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati membri.
Magħmula fi Brussel, fis-26 ta’ Lulju 1995.